polyglot-tagger/wikipedia-language-snippets-filtered huggingface dataset:
బ్రిటీష్ చర్మవ్యాధి నిపుణులు కొన్ని ప్రయోగాలు జరిపారు, 50 సంవత్సరాల వయస్సులో, ప్రపంచ జనాభాలో 50% మందికి కనీసం 50% బూడిద జుట్టు ఉందని కనుగొన్నారు. అదనంగా ప్రజల జుట్టు 30 తర్వాత బూడిద రంగులోకి రావడం మొదలవుతుంది, ఆసియా ప్రజల జుట్టు - సుమారు 40 వద్ద, ముదురు రంగు చర్మం ఉన్నవారి జుట్టు - 40 తరువాత. ఇది డిపిగ్మెంటేషన్ అని పిలువబడే సహజ ప్రక్రియ; అయితే, కొన్నిసార్లు బూడిదరంగు జుట్టు 20 లేదా 30 వద్ద కనిపించడం ప్రారంభమవుతుంది. ఇది ఎందుకు జరుగుతుంది?
సాధారణంగా, ఫోలికల్స్ లో మెలనిన్ ఉత్పత్తి పెరుగుతున్న వయస్సుతో తగ్గుతుంది, ముప్పైల మధ్య నుండి జుట్టు తెల్ల రంగులోకి రావడం ప్రారంభమవుతుంది . కొన్ని సందర్భాల్లో, తెల్ల జుట్టు యొక్క ప్రారంభ సంఘటన ఒక వ్యక్తి యొక్క జన్యుశాస్త్రం వల్ల సంభవిస్తుంది. ఇటువంటి సందర్భాల్లో, హెయిర్ గ్రేయింగ్ ప్రక్రియను రివర్స్ చేయడం సాధ్యం కాదు.
అయినప్పటికీ, మీ మెలనిన్ ఉత్పత్తి శరీరంలో మధ్యంతర పిట్టా తీవ్రత ద్వారా ఆగిపోయినప్పుడు, మీరు మీ అకాల బూడిద జుట్టును సహజ ఆయుర్వేద పద్ధతులు, జీవనశైలి మార్పుల ద్వారా రివర్స్ చేయవచ్చు, ఇవి అదనపు పిట్టాను శాంతింపజేస్తాయి, మీ శరీరాన్ని సమతుల్య స్థితికి తీసుకువస్తాయి.
భారతదేశ రాజధాని ఢిల్లీకి మార్చినప్పుడు, అప్పటి వైస్రాయ్ భార్య లేడీ హార్డింజ్ మహిళల కోసం ఒక మెడికల్ కాలేజీని స్థాపించాలని నిర్ణయించుకుంది. అలాంటి కళాశాల లేకపోతే, భారతీయ మహిళలు మెడిసిన్ చదువడం అసాధ్యమని ఆమె గుర్తించింది. 1914 మార్చి 17 న లేడీ హార్డింజ్ దీనికి పునాది రాయి వేసింది. 1911-12లో క్వీన్ మేరీ సందర్శన జ్ఞాపకార్థం ఈ కళాశాలకు క్వీన్ మేరీ కాలేజ్ & హాస్పిటల్ అని పేరు పెట్టారు. లేడీ హార్డింజ్ 1914 జూలై 11 న మరణించే వరకూ కళాశాల కోసం రాచరిక సంస్థానాల నుండి ప్రజల నుండి నిధులు సేకరించడంలో చురుకుగా పాల్గొనేది.
లేడీ హార్డింజ్ వైద్య కళాశాల అనేది భారతదేశంలోని న్యూఢిల్లీలో ఉన్న ఒక మహిళా వైద్య కళాశాల. 1916 లో స్థాపించబడిన ఇది 1950 లో ఢిల్లీ విశ్వవిద్యాలయంలోని మెడికల్ సైన్సెస్ ఫ్యాకల్టీలో భాగమైంది. ఈ కళాశాలకు భారత ప్రభుత్వం నిధులు సమకూరుస్తుంది.
శాతవాహన విశ్వవిద్యాలయానికి అనుబంధంగా ఉన్న 191 కళాశాలలు డిగ్రీ, పిజి, వృత్తివిద్యా కోర్సులను అందిస్తున్నాయి. ఇందులో 22 పిజి, 3 వృత్తివిద్యా డిగ్రీ కోర్సులు, ఇతర డిగ్రీ కోర్సులు ఉన్నాయి. బి.ఫార్మసీ, ఎంఏ , ఎంబిఏ, ఎం.కామ్ వంటి కోర్సులను, ఎం.ఎస్సీ. (వృక్షశాస్త్రం, రసాయనశాస్త్రం, కంప్యూటర్ శాస్త్రం, ఆహారశాస్త్రం & సాంకేతికత, ఇన్స్ట్రుమెంటేషన్ భౌతికశాస్త్రం గణితశాస్త్రం) మొదలైన కోర్సులు కరీంనగర్ లోని విశ్వవిద్యాలయ కళాశాల, గోదావరిఖనిలోని విశ్వవిద్యాలయ పిజి కళాశాల ద్వారా అందించబడతాయి.
ఈ విశ్వవిద్యాలయానికి మూడు కార్యనిర్వాహక ప్రాంగణాలు ఉన్నాయి. ప్రధాన ప్రాంగణంలో పరిపాలన భవనం, విశ్వవిద్యాలయ ఆర్ట్స్, సాంఘిక, వాణిజ్యశాస్త్ర కళాశాల, విశ్వవిద్యాలయ విజ్ఞానశాస్త్ర కళాశాలలు ఉన్నాయి. విశ్వవిద్యాలయ రెండవ ప్రాంగణం కరీంనగర్ నగరానికి సమీపంలో ఉంది, ఇందులో విశ్వవిద్యాలయ ఔషదశాస్త్ర కళాశాల ఉంది. మూడవది గోదావరిఖని నగరంలో ఉంది, ఇందులో విశ్వవిద్యాలయ పిజి కళాశాల ఉంది. 2012 సెప్టెంబరు నెల నుండి ప్రధాన ప్రాంగణం నుండి విశ్వవిద్యాలయ పరిపాలన కార్యకలాపాలు కొనసాగుతున్నాయి. శాతవాహన విశ్వవిద్యాలయం ప్రాంగణాలల్లో వసతి గృహాలు, గ్రంథాలయాలు కూడా ఉన్నాయి.
2008, జూన్ 25న ఇచ్చిన జీవో నెం.89 ప్రకారం ఉన్నత విద్య విభాగం ఆధ్వర్యంలో 2008లో ఈ విశ్వవిద్యాలయం స్థాపించబడింది. తొలిదశలో ఈ విశ్వవిద్యాలయ కార్యకలాపాలు ఉస్మానియా విశ్వవిద్యాలయం, కాకతీయ విశ్వవిద్యాలయం ల్లోని పోస్ట్ గ్రాడ్యుయేట్ సెంటర్‌ల నుండి కొనసాగాయి. 2008 జూన్ నెలలో అప్‌గ్రేడ్ చేయబడిన ఈ విశ్వవిద్యాలయం 2010లో ఉమ్మడి కరీంనగర్ జిల్లాలోని డిగ్రీ, పిజి కళాశాలలను అనుసంధానం చేయడం ప్రారంభించింది.
ప్రస్తుతం, విశ్వవిద్యాలయంలో విజ్ఞానశాస్త్రం, వాణిజ్యశాస్త్రం & నిర్వాహణశాస్త్రం, న్యాయశాస్త్రం, ఆర్ట్స్, సాంఘీక శాస్త్రం, ఓరియంటల్ లాంగ్వేజెస్ మొదలైన కోర్సులు బోధించే తొమ్మిది అధ్యాపకులు ఉన్నారు. ఈ విశ్వవిద్యాలయ పరిధిలో ఉమ్మడి కరీంనగర్ జిల్లాలో 160కి పైగా ప్రభుత్వ, ప్రైవేట్ కళాశాలలు ఉన్నాయి. నమోదు చేసుకున్న విద్యార్థులకు విద్యను అందించడానికి విశ్వవిద్యాలయం సెమిస్టర్ విధానాన్ని అనుసరిస్తుంది.
ఉత్తర తెలంగాణ ప్రాంతంలో ఉన్న కరీంనగర్ జిల్లాకుచెందిన గ్రామీణ ప్రాంతాల్లోని ఎస్సీ, ఎస్టీ, ఓబిసి విభాగాలకు చెందిన గ్రామీణ బాలికలకూ, ఆర్థికంగా, సామాజికంగా వెనుకబడిన యువతకు ఉన్నత విద్య అందించడంకోసం ఈ విశ్వవిద్యాలయం కృషి చేస్తోంది. 2015 - 2016 విద్యా సంవత్సరంలో మొత్తం నమోదైన విద్యార్థుల్లో సుమారు 93% మంది విద్యార్థులు ఎస్సీ, ఎస్టీ, ఓబిసి విభాగాలకు చెందినవారు ఉన్నారు.
కరీంనగర్ నగరంలో 200 ఎకరాల విస్తీర్ణంలో అడవిలాంటి ప్రాంతంలో ఈ విశ్వవిద్యాలయ ప్రధాన ప్రాంగణం ఉంది. ఈ ప్రాంగణం చుట్టూ అందమైన రాతి గోడ కట్టబడింది. ఇక్కడున్న చెట్లు, జంతువులు ప్రధాన ఆకర్షణగా నిలుస్తున్నాయి, ఇందులో సుమారు 100 నెమళ్ళు, అనేక కుందేళ్ళు ఉన్నాయి.
శాతవాహన విశ్వవిద్యాలయం తెలంగాణ రాష్ట్రం కరీంనగర్ లో ఉన్న విశ్వవిద్యాలయం. జిల్లా విద్యార్థులకు ఉన్నత విద్య అవసరాలను తీర్చడానికి కరీంనగర్ జిల్లాలో ఉన్న ఈ ఏకైక విశ్వవిద్యాలయానికి ఈ ప్రాంతాన్ని పాలించిన శాతవాహన రాజవంశం పేరు పెట్టారు.
సినిమానే వృత్తిగా ఎప్పుడూ భావించలేదు. హాబీగా, ప్యాషన్‌గా సినిమాలు తీశానంతే. ఇకపై సినిమాను వృత్తిగా భావిస్తాను. ఇప్పుడు తెలంగాణ రాష్ట్రం ఏర్పడింది కాబట్టి ప్రభుత్వం నుండి రాయితీలు, సినిమా నిర్మాణానికి కావలసిన కనీస వసతులు ఉంటాయి కాబట్టి ధైర్యంగా సినిమాలు తీస్తా. మొదట్నుంచీ నాకు కొత్త వారిని ప్రోత్సహించడం అలవాటు. ప్రస్తుతం నా దగ్గర మూడు కథలు రెడీగా ఉన్నాయి. పూర్వం నుండి తెలంగాణలో జరిగిన అంశాలను చర్చిస్తూ ‘తెలంగాణ సాయుధ పోరాటం’ టైటిల్‌తో ఓ సినిమా చెయ్యబోతున్నాను. దీని కోసం చాలా స్టడీ చేశాను. ఆల్‌రెడీ తెలంగాణకు సంబంధించిన అన్ని అంశాలను ఆర్‌.నారాయణమూర్తి తన సినిమాల్లో చూపించారు. అవేమీ రిపీట్‌ కాకుండా కొత్త కథాంశంతో రూపొందిస్తాను. ఇందులో సౌత్‌కి చెందిన నాలుగు బాషల ఆర్టిస్ట్‌లు మెయిన్‌ లీడ్‌గా యాక్ట్‌ చేస్తారు. రెండో సినిమా లవ్‌ ఎంటర్‌టైనర్‌, మూడోది ఫ్యామిలీ డ్రామా. తెలంగాణ ఫిలిం చాంబర్‌కు సంబంధించిన మార్పులు జరిగాక మూడు, నాలుగు నెలల్లో ఈ సినిమాలు ప్రారంభిస్తాను. ఇం దులో రెండు సినిమాలు నేనే డైరెక్ట్‌ చేసి నిర్మిస్తాను. రెగ్యులర్‌గా సానా క్రియేషన్స్‌ బ్యానర్‌లో సినిమాలు తీస్తా అంటారు సానా యాదిరెడ్డి .
ఒకప్పటి సినిమా పరిశ్రమ వేరు. ఇప్పుడున్న సినిమా పరిశ్రమ వేరు. అప్పట్లో ప్రొడ్యూసర్‌, డిసి్ట్రబ్యూటర్‌, ఎగ్జిబిటర్స్‌ ఇలా మూడంచెల పద్దతి ఉండేది. ఇప్పుడు ఆ పరిస్థితి లేకపోగా దళారీ వ్యవస్థ ఎక్కువైంది. థియేటర్లు లీజు వ్యవస్థలోకి ఎప్పుడైతే వెళ్ళాయో అప్పటి నుండే నిర్మాతకు కష్టాలు మొదలయ్యాయి. ఈ వ్యవస్థ్ధ మారితేగానీ సినిమా పరిశ్రమ బాగుపడదు. దీని కోసం కొన్ని పద్ధతులున్నాయి. వాటిని అమలు చేస్తే తప్పకుండా సినిమా పరిశ్రమకు మంచి రోజులొస్తాయి. దళారీ వ్యవస్థను తొలిగించడం, సినిమా టిక్కెట్‌ కంప్యూటరైజ్‌ చెయ్యడం, తీసే ప్రొడక్ట్‌ పట్ల డిఫైన్‌, డిజైన్‌, డెలివర్‌ అనే విషయాలపై జాగ్రత్తలు వహించి తెలంగాణ సినిమా అభివృద్ధికి అనుక్షణం కష్టపడతాం. తద్వారా మంచి సినిమాలు రావడమే కాకుండా నిర్మాతలు కూడా ఎక్కువగా వస్తారు అంటారు సానా యాదిరెడ్డి.
సినిమాకు సంబంధించిన 24 శాఖల్లో కొన్ని శాఖల్లో మాత్రమే తెలంగాణ కళాకారులు పేరొందారు. ఇకపై అన్ని శాఖల్లోనూ ఇక్క డి కళాకారులను ప్రోత్సాహిస్తాం. సినిమా కోర్స్‌ల నిమిత్తం ఇన్స్‌స్టిట్యూట్‌లను ఏర్పాటు చేస్తాం, క్రమేణా వాటిని జిల్లాల స్థాయికి వృద్ధి చేస్తాం. అలాగే చిన్న సినిమాల కోసం అమ్మ థియేటర్స్‌లాగా ఇక్కడ కూడా చిన్న థియేటర్స్‌ ప్రారంభించాలనే ఆలోచన కూడా ఉంది. మా ఆలోచనలన్నింటిని ప్రభుత్వం దృష్టికి తీసుకెళ్ళాం. ముఖ్యమంత్రిగారి నుండి సానుకూల స్పందన వచ్చింది. సినిమా తీయాలని వచ్చే ప్రతి కళాకారుడికి కథల పట్ల గైడెన్స్‌ ఇస్తాం. ఈ మధ్య కాలంలో చూస్తే సినిమాకి ఒకే వ్యక్తి 10 శాఖల్లో పనిచేయడం గమనిస్తు న్నాం. ఆయా సినిమాల ఫలితాలు ఎలా ఉన్నాయో కూడా తెలిసిందే. అలా జరగకుండా జాగ్రత్తలు తీసుకుంటాం అంటారు సానా యాదిరెడ్డి.
జై భజరంగబలి మరో 3,4 సినిమాలు సానా యాదిరెడ్డి నిర్మాతగా, దర్శకుడు గా సానా క్రియేషన్స్ సంస్ధ ఆద్వర్యంలో వచ్చాయి.
సినిమానే వృత్తిగా ఎప్పుడూ భావించలేదు. హాబీగా, ప్యాషన్‌తో సినిమాలు తీశానంతే. ఇకపై సినిమాను వృత్తిగా భావించి వరుసగా సినిమాలు తీస్తాను’ అంటారు సానా యాదిరెడ్డి.
ఖమ్మం పట్టణంలో మొట్ట మొదటి ప్రయివేట్ కళాశాలగా ఎస్.ఆర్.అండ్.బి.జి.ఎన్.ఆర్ కళాశాలను స్థాపించారు. నిజాం సంస్థానం నుంచి విముక్తి పొంది, భారత దేశంలో విలీనమైన హైదరాబాద్ రాష్ట్రంలో, ఒకప్పుడు, ఒక్క హైదరాబాద్‌లో తప్ప ఇంకెక్కడా కళాశాలలు లేవు. దరిమిలా, ఒకనాటి వరంగల్‌ జిల్లాలో అంతర్భాగంగా వున్న ఖమ్మం, అక్టోబర్‌ 1, 1953న కొత్త జిల్లాగా ఏర్పాటైంది. ప్రభుత్వం. అప్పటి ముఖ్యమంత్రి స్వర్గీయ బూర్గుల రామకృష్ణారావు, ప్రతి జిల్లాలో కనీసం ఒక్క కళాశాలన్నా వుండాలని ఒక నిర్ణయం తీసుకున్నారు. అప్పటి ఖమ్మం జిల్లా కలెక్టర్ జీ వీ భట్, ముఖ్యమంత్రి ఆలోచనలకు అనుగుణంగా, ఖమ్మానికి చెందిన కొందరు ముఖ్యులతో ఒక కమిటీ ఏర్పాటు చేశారు. స్వర్గీయులు బొమ్మకంటి సత్యనారాయణరావు, సర్వదేవభట్ల నరసింహమూర్తి, పర్సా శ్రీనివాసరావు, కవుటూరి కృష్ణమూర్తి, రావులపాటి జానకి రామారావులతో ఏర్పాటైన ఆ కమిటీ, నిధుల సేకరణ మొదలెట్టారు.
ఖమ్మం జిల్లా చుట్టుపక్కల ఉన్న ప్రధాన మెగాలిథిక్ సైట్లతో పాటు డిగ్రీ కళాశాల ఆవరణలలో కూడా అత్యంత అరుదైన మెగాలిధికల్ సిస్ట్ బరియల్స్ బయటపడినవి. వీటి సంరక్షణతో పాటు జిల్లా మొత్తం సేకరించిన అనేక ఆర్కియాలాజికల్ వస్తువులతో ఒక మ్యూజియం ఇదే ఆవరణలో నిర్వహించేందుకు అనుమతులలో జాప్యం జరుగుతోంది. మెగాలిథిక్ కుండలను తవ్వటానికి పరిశోధనా బృందానికి హైదరాబాద్ విశ్వవిద్యాలయం ప్రొఫెసర్ కె.పి.రావు మార్గనిర్దేశం చేశారు. కళాశాలలో మెగాలిథికల్ సమాధులు వున్న చోటు రక్షిత కట్టడంగా గుర్తింప బడినది.
యస్సార్ అండ్ బిజియన్నార్ డిగ్రీ కళాశాలగా వాడుకలో తెలిసిన తెలంగాణ రాష్ట్రం, ఖమ్మం జిల్లా కేంద్రంలోని ప్రభుత్వ డిగ్రీకళాశాల, జిల్లాలో తొలి డిగ్రీ కళాశాల ఇది. కాకతీయ విశ్వవిద్యాలయానికి అనుభందంగా డిగ్రీ పోస్టు గ్రాడ్యుయేట్ కోర్సులను ఇక్కడ అందిస్తున్నారు.
హెలీకాప్టరు దిగేందుకు అనువైన ప్రదేశంతో పాటు నగరపు నడిబొడ్డున వుండి విశాలమైన వేదికస్థలం ఉండటంతో అనేక ముఖ్య రాజకీయ రాజకీయేత బహిరంగ సభలకు ఇది కేంద్రం అయ్యింది. వాటిలో మచ్చుకు కొన్ని
కళాశాల క్రీడామైదానం అతి పెద్దదిగా వుండటంతో దాన్ని నగరంలోని వేలాది మంది ఉదయం సాయంత్రం నడకలకు వినియోగిస్తారు. వాకింగ్ క్లబ్బులను కూడా ఏర్పాటు చేసుకుని నిర్వహిస్తున్నారు.
బియాస్ నది ఒడ్డున సుకేతి ఖాద్ వాగు బియాస్‌లో సంగమించే చోట మండీ పట్టణాన్ని నిర్మించారు. సికందర్ ధార్, ఘుగర్ ధార్, ధార్ కోట్‌లు నగరానికి సమీపంలో ఉన్న కొన్ని ప్రముఖ కొండలు, పర్వతాలు. మండీ 31 72' అక్షాంశం, 76 92' రేఖాంశం వద్ద ఉంది. సముద్ర మట్టం నుండి దీని ఎత్తు 764 మీటర్లు. ఇది హిమాలయ శ్రేణిలోని మిడ్‌ల్యాండ్స్‌లో ఉంది. ఎత్తులో విపరీతమైన వైవిధ్యం కారణంగా హిమాచల్ వాతావరణ పరిస్థితులలో గొప్ప వైవిధ్యం ఉంటుంది. దక్షిణ ప్రాంతాలలో వేడి, తేమతో కూడిన ఉష్ణమండల శీతోష్ణస్థితి నుండి ఉత్తర తూర్పు పర్వత శ్రేణులలో చల్లని ఆల్పైన్, హిమనదీయ శీతోష్ణస్థితి వరకూ మారుతూంటుంది.
ఇండియన్ ఇన్స్టిట్యూట్ ఆఫ్ టెక్నాలజీ నగరంలో ఉన్న ప్రధాన సంస్థ. ఒకప్పటి మండీ సంస్థానానికి రాజధానియైన ఈ పట్తణం వేగంగా అభివృద్ధి చెందుతోంది. ఈ నగరాన్ని 1527 లో అజ్బర్ సేన్ స్థాపించాడు 1948 వరకు మండీ సంస్థానానికి రాజధానిగా ఉంది. ఇక్కడ జరిగే మండీ శివరాత్రి తిరునాళ్ళు అంతర్జాతీయంగా ప్రసిద్ధి చెందింది. హిమాచల్ ప్రదేశ్ రాష్ట్రపు మొట్టమొదటి వారసత్వ నగరం. ఈ నగరంలో పాత రాజభవనాల అవశేషాలు, 'వలస' నిర్మాణానికి ముఖ్యమైన ఉదాహరణలు ఉన్నాయి.హిమాచల్ ప్రదేశ్ లోని అత్యంత పురాతన భవనాలలో కొన్ని మండీలో ఉన్నాయి.
జాతీయ రహదార్లు - 20, 21, 70 లు కలిసే కూడలిలో ఉన్న మండీ పట్తణం, హిమాచల్ ప్రదేశ్‌లో వేగంగా అభివృద్ధి చెందుతున్న పట్టణాల్లో ఒకటి. ఇది కుల్లు, లాహౌల్, లేహ్ లడఖ్‌కు ప్రవేశ ద్వారం వంటిది. జిల్లా ప్రధాన కార్యాలయం కావడంతో, వ్యాపార వాణిజ్యాల కోసం, సేవలు, పౌర పరిపాలన కోసం జిల్లా యావత్తూ ఈ పట్టణంపైనే ఆధారపడి ఉంటుంది. ఈ ప్రాంతపు ఆర్థికవ్యవస్థ ప్రధానంగా వ్యవసాయాధారితం. మొత్తం జనాభాలో 79% మంది తమ జీవనోపాధి కోసం వ్యవసాయంపై గానీ, దానితో సంబంధం ఉన్న కార్యకలాపాలపై గానీ ఆధారపడి ఉన్నారు.
1948 ఏప్రిల్ 15 న హిమాచల్ ప్రదేశ్ రాష్ట్రాన్ని ఏర్పాటు చేసినపుడు మండీ, సుకేత్ సంస్థానాలను కలిపి మండీ జిల్లాను ఏర్పాటు చేసారు. అప్పటి నుండి, ఇది మండీ జిల్లాకు ముఖ్య పట్టణంగా పనిచేస్తోంది. మండీ జిల్లాలో జోగిందర్ నగర్, సర్కాఘాట్, సుందర్ నగర్, సదర్ మండీ, చచ్యోట్, తునాగ్, కర్సోగ్ అనే 7 తాలూకాలు, లాడ్‌భరోల్, పధేర్, సంధోల్, ధర్మాపూర్, మక్రేరీ, బల్‌ద్వారా, నిహిరి, కోట్లి, ఔట్, బలీచౌకీ అనే 9 ఉప తాలూకాలూ ఉన్నాయి.
మండీ, మండీ జిల్లాకు ముఖ్య పట్టణమే కాదు, సెంట్రల్ జోన్ ప్రధాన కార్యాలయం కూడా. ఈ జోన్‌లో కులు, బిలాస్‌పూర్, హమీర్‌పూర్ జిల్లాలు ఉన్నాయి. పర్యాటక ప్రదేశంగా, మండీని "పర్వత ప్రాంత వారణాసి" అని, "చోటి కాశి" అనీ, "హిమాచల్ కాశీ" అనీ పిలుస్తారు. అలాగే, ప్రాశర్ లేక్ ట్రెక్‌కు మండీయే ప్రారంభ స్థానం. మండీ నుండి, ట్రెక్కర్లు ప్రాశర్ సరస్సు ట్రెక్‌కు స్థావరమైన బాగి గ్రామానికి వెళతారు.
"మండీ" అనే పేరు దాని మునుపటి పేరు "మాండవ్ నగర్" నుండి వచ్చింది. ఈ ప్రాంతంలో తపస్సు చేసిన 'మాండవ' మహర్షి పేరు మీదుగా దీనికి మాండవ్ నగర్ అనే పేరు వచ్చిందనేది ఐతిహ్యం. "సంత"కు హిందీ పేరైన మండీ నుండి ఉద్భవించి ఉండవచ్చుననేది మరో ఊహ. ఇది సంస్కృత మూల మండప్తికతో అనుసంధానించబడి ఉండవచ్చు, దీని అర్థం "బహిరంగ హాలు లేదా షెడ్డు".
మండీ, ఢిల్లీ నుంచి 475 కి.మీ. దూరంలో ఉంది. ఈ ప్రయాణానికి సుమారు 12 గంటలు పడుతుంది. ఢిల్లీ నుండి మండీ చేరుకోవడానికి మరో పద్ధతి - ఢిల్లీ-ఊనా హిమాచల్ ఎక్స్‌ప్రెస్‌ రైల్లో కిరాత్‌పూర్ సాహిబ్ వరకు ప్రయాణించి, అక్కడి నుండి బస్సులో మండీ వెళ్ళడం. ఢిల్లీ, చండీగఢ్‌ల నుండి మండీ వెళ్లే బస్సులన్నీ కిరాత్‌పూర్ గుండానే వెళ్తాయి.
పట్టణం పేరు "మండీ"గా మార్చేంత వరకు అధికారికంగా పేరు "మాండవ్ నగర్" అనే ఉండేది. ఇప్పుడు ఎక్కువగా ఉపయోగిస్తున్న పేరు "మండీ"యే. 81 ప్రాచీన రాతి శివాలయాలకూ, వాటి శిల్పకళకూ మండీ ప్రసిద్ధి చెందింది ఈ కారణంగానే దీనిని, "కొండప్రాంతపు వారణాసి" అని కూడా పిలుస్తారు.
చండీగఢ్ నుండి మండీకి మనాలికీ బస్సులున్నాయి. ఢిల్లీ నుండి బస్సులు చండీగఢ్ గుండానే వెళతాయి. కొన్ని బస్సులు చండీగఢ్ నుండే బయల్దేరుతాయి. చండీగఢ్ మండీ ల మధ్య దూరం 200 కి.మీ. ఈ దూరం ప్రయాణించడానికి బస్సులో సుమారు 6 గంటలు పడుతుంది.
మండీ హిమాచల్ ప్రదేశ్ లోని ఒక ప్రధాన పట్టణం. దీన్ని గతంలో మాండవ్ నగర్ అనేవారు. సాహోర్ అని కూడా పిలుస్తారు. పట్టణ పాలనను పురపాలక మండలి నిర్వహిస్తుంది. ఇది మండీ జిల్లాకు ముఖ్య పట్టణం.
1996 నవంబరు 12 న, కజకిస్తాన్ ఎయిర్‌లైన్స్ కు చెందిన ఇల్యూషిన్ ఐఎల్ -76 విమానం సౌదియాకు చెందిన బోయింగ్ 747 విమానాన్ని ఈ గ్రామానికి పైన ఆకాశంలో ఢీ కొనడంతో చర్ఖీ దాద్రి మీడియా దృష్టికి వచ్చింది. దీనివల్ల రెండు జెట్‌లు క్రింద ఉన్న పొలాల్లో పడిపోయాయి. ఈ ఢీకొనడంలో రెండు విమానాలలో ఉన్న మొత్తం 349 మంది ప్రయాణీకులూ మరణించారు. ఇది భారతదేశంలో జరిగిన అత్యంత ఘోరమైన విమానయాన విపత్తు. అలాగే చరిత్రలో జరిగిన అత్యంత ఘోరమైన విమానయాన దుర్ఘటనల్లో ఇది మూడవది .
1874 మేలో, అతని వారసుడు రాజా రఘుబీర్ సింగ్ జింద్‌పై యాభై గ్రామాల ప్రజలు తిరుగుబాటు చేశారు. కాని రాజు తిరుగుబాటును అణచివేసాడు. తిరుగుబాటులో పాల్గొన్న మూడు ప్రధాన గ్రామాలు, చర్ఖీ, మంకావాస్, జోజు లను తగలబెట్టించాడు. జింద్ రాజుకు ఉపాధ్యాయుడైన రావు ఉత్తమ్ సింగ్ సేకరించిన సంస్కృత, పెర్షియన్ రాతప్రతులను బట్టి ఈ ప్రాంతంలో సంస్కృత, అరబిక్, పర్షియన్ పండితులు నివసించారని తెలుస్తోంది.
చర్ఖీ దాద్రి హర్యానా రాష్ట్రంలోని పట్టణం. చర్ఖీ దాద్రి జిల్లాకు ముఖ్య పట్టణం. ఢిల్లీ నుండి 90 కి.మీ. దూరంలో ఉంది దాద్రి అనే రెండు గ్రామాలు కలిసి ఈ పట్టణం ఏర్పడింది. నార్నాల్ - భటిండా జాతీయ రహదారి 148, మీరట్ - పిలానీ జాతీయ రహదారి 348 లు ఈ పట్టణం గుండా వెళ్తాయి
ఫుల్కియన్ రాజవంశానికి చెందిన జింద్ సంస్థానపు రాజు స్వరూప్ సింగ్‌ 1857 యుద్ధంలో బ్రిటిష్ ఈస్ట్ ఇండియా కంపెనీకి చేసిన సేవలకు గుర్తింపుగా బ్రిటిషువారు దాద్రిని అతనికి బహూకరించారు.
పట్టణాన్ని 1665 లో విక్రమజిత్ కుమారుడు ఆజమ్ స్థాపించాడు. విక్రమజిత్, నిజామాబాద్‌ పరగణా లోని మేహనగర్‌కు చెందిన గౌతమ రాజపుత్రు‌ల వారసుడు. అతడి పూర్వీకులలో కొంతమంది లాగానే ఇతడు కూడా ఇస్లాం మతానికి మారిపోయాడు. అతడి భార్య ముస్లిం. అతనికి ఆజమ్, అజ్మత్ అనే ఇద్దరు కుమారులున్నారు. ఆజమ్ పేరునే ఆజమ్‌గఢ్ పట్టణానికి పెట్టగా, అజ్మత్ అక్కడి కోటను నిర్మించాడు. చబైల్ రామ్ దాడి చేసినపుడు అజ్మత్ ఖాన్, ఉత్తరం వైపు పారిపోయాడు. అతను ఘఘ్రా నదిని దాటి, గోరఖ్‌పూర్‌లోకి వెళ్ళేందుకు ప్రయత్నించాడు. కాని గోరఖ్‌పూర్ ప్రజలు అతని రాకను అడ్డుకున్నారు. అతన్ని నది మధ్యలో ఉండగానే కాల్చి చంపడం వలన గానీ, లేదా ఈదుతూ తప్పించుకునే ప్రయత్నంలో మునిగిపోవడం వలన గానీ అతడు మరణించాడు.
ఉత్తర ప్రదేశ్‌లోని తూర్పున ఉన్న జిల్లాల్లో ఒకటైన ఆజమ్‌గఢ్, దాని ఈశాన్య భాగాన్ని మినహాయించి మిగతా జిల్లా అంతా ఒకప్పుడు పురాతన కోసల రాజ్యంలో భాగంగా ఉండేది. ఆజమ్‌గఢ్ దుర్వాస మహర్షి భూమి అని కూడా పిలుస్తారు. మహర్షి ఆశ్రమం ఫూల్పూర్ తహసీల్లో ఫూల్పూర్ కు ఉత్తరాన 6 కి.మీ. దూరంలో ఉంది.
తూర్పు ఉత్తర ప్రదేశ్‌లో ఆజమ్‌గఢ్ స్టేషన్ చాలా ముఖ్యమైనది. ఆజమ్‌గఢ్‌ నుండి కైఫియత్ ఎక్స్‌ప్రెస్ ఢిల్లీకి, ముంబై ఎల్‌టిటి - ఆజమ్‌గఢ్ వీక్లీ ఎక్స్‌ప్రెస్ ముంబైకి, గోదాన్ ఎక్స్‌ప్రెస్, అహ్మదాబాదుకు, కోవా ఎఎంహెచ్ ఎక్స్‌ప్రెస్ రాష్ట్ర రాజధాని లక్నో, జైపూర్, అజ్మీర్, అమృత్‌సర్‌, కోల్‌కతాలకూ కలుపుతుంది
ఆజమ్‌గఢ్ నుండి రోడ్డు మార్గంలో లక్నో 268 కి.మీ., ఢిల్లీ 761 కి.మీ. దూరంలో ఉంటాయి. ఇది తూర్పు ఉత్తర ప్రదేశ్‌లోని అతిపెద్ద బస్సు డిపోలలో ఒకటి ఉత్తర ప్రదేశ్‌లోని దాదాపు అన్ని జిల్లా ప్రధాన కార్యాలయాలకు, ఢిల్లీకీ ఇక్కడి నుండి బస్సులు నడుస్తాయి.
ఆజమ్‌గఢ్ ఉత్తర ప్రదేశ్‌లోని పట్టణం, ఆజమ్‌గఢ్ జిల్లా ముఖ్యపట్టణం, ఆజమ్‌గఢ్ డివిజన్ ప్రధాన కార్యాలయంకూడా పట్టణం లోనే ఉంది. ఆజమ్‌గఢ్ పట్టణం, తమసా నది ఒడ్డున ఉంది. ఇది రాష్ట్ర రాజధాని లక్నోకు తూర్పున 268 కి.మీ. దూరంలో ఉంది.
సముద్రమట్టం నుండి ఆజమ్‌గఢ్, 64 మీటర్ల ఎత్తున ఉంటుంది. ఆజంగఢ్ జిల్లాలో నేల సారవంతమైనది. వరి, చెరకు, గోధుమలు, మామిడి, జామ, మొక్కజొన్న, పప్పుధాన్యాలు, మొక్కజొన్న, ఆవాలు పండుతాయి.
ఫతేపూర్ చరిత్ర వేద యుగం అంత పురాతనమైంది. ఫతేపూర్ పట్టణానికి నైరుతి దిశలో 25 కి.మీ. దూరంలోని రెన్హ్ గ్రామంలో, సుమారు సా.శ. 800 సంవత్సరాల క్రితంనాటివి పురావస్తు ఆసక్తికి సంబంధించిన కొన్ని కథనాలు కనుగొనబడ్డాయి. మౌర్యుల కాలం, కుషాణులు, గుప్తుల కాలం నాటి నాణేలు, ఇటుకలు, విగ్రహాలు మొదలైన అనేక వస్తువులు ఈ ప్రాంతం అంతటా కనుగొన్నారు. ఇవి పురావస్తు దృక్కోణం నుండి చాలా ముఖ్యమైనవి. గజనీ మహమూద్ గహదవల రాజవంశానికి వ్యతిరేకంగా తన పోరాటాల సమయంలో ఫతేపూర్‌ను స్వాధీనం చేసుకున్నట్లు నివేదించబడింది. సా.శ. 1561లో మొఘల్ చక్రవర్తి హుమాయున్ జాన్‌పూర్ సుల్తానేట్‌పై దండెత్తినప్పుడు ఈ పట్టణం గుండా వెళ్ళాడు. 1659 జనవరి 5న, మొఘల్ చక్రవర్తి ఔరంగజేబు తన సోదరుడు ప్రిన్స్ షా షుజాతో భీకర యుద్ధం చేసి, ఈ ప్రదేశానికి సమీపంలో అతన్ని ఓడించాడు. విజయాన్ని జరుపుకోవడానికి, అతను ఒక పెద్ద అందమైన ఉద్యానవనం "బాద్షాహీ బాగ్" అనే 130 గదులతో కూడిన పెద్ద విశ్రాంతి భవనం నిర్మించాడు.
మొఘల్ పాలనలో, ఫతేపూర్ నియంత్రణ కాలక్రమేణా జౌన్‌పూర్, ఢిల్లీ, కన్నౌజ్ చేతుల్లోకి మారింది. సా.శ. 1801లో, ఈ ప్రాంతం ఈస్ట్ ఇండియా కంపెనీ నియంత్రణలోకి వచ్చింది. సా.శ. 1814లో దీనికి సబ్-డివిజన్ హోదా ఇవ్వబడింది. అయితే ప్రధాన కార్యాలయం భితౌరాలో ఏర్పడింది. ఇది ఇప్పుడు సమితి కార్యాలయంగా పనిచేస్తుంది. సా.శ. 1826లో, ఫతేపూర్ జిల్లా కేంద్రంగా తిరిగి ఏర్పడింది. ఫతేపూర్‌లోని ఖజుహా సమీపంలో నిర్మించిన బవానీ ఇమ్లీ స్మారకం దాని స్వంత చరిత్రను కలిగి ఉంది. 1858 ఏప్రిల్ 28న, గొప్ప విప్లవకారుడు జోధా సింగ్ అతయ్య, అతని 51 మంది సహచరులను చింతచెట్టుకు ఉరితీశారు. దీనిని రెండవ జలియన్ వాలా బాగ్ అని అంటారు. అతయ్య స్మారకం ఇప్పటికీ ఖజుహాలో నిర్మించబడింది.
ఫతేపూర్ .వద్ద సముద్రమట్టానికి సగటున 110 మీటర్లు ఎత్తులో ఉంది. ఈ పట్టణం ఉత్తరప్రదేశ్‌ లోని అలహాబాద్ కాన్పూర్ అనే రెండు ముఖ్యమైన నగరాల మధ్య ఉంది. ఇది రైలు, బస్సు మార్గాలు ఆ నగరాలతో బాగా అనుసంధానించబడి ఉంది. అలహాబాద్ నుండి 117 కిమీ దూరం, కాన్పూర్ నుండి 76 కిమీ దూరంలో ఉంది. ఇది గంగా, యమునా మధ్య 'దోబా' అని పిలువబడే సారవంతమైన భూమిలో ఉంది. జాతీయ రహదారి 19 నగరం గుండా వెళుతుంది. ఇది బండా, ప్రయాగ్‌రాజ్, కాన్పూర్, రాయ్‌బరేలీ నగరాలకు వెళ్లడానికి ప్రధాన కూడలిగా సేవలు అందిస్తుంది.
ఫతేపూర్ అనేది ఫతేపూర్ జిల్లాలోని ఫతేపూర్ తహసీల్‌లో ఉన్న నగర పాలికా పరిషత్ నగరం. ఫతేపూర్ నగరం 30 వార్డులుగా విభజించబడింది, వీటికి ప్రతి 5 సంవత్సరాలకు ఒకసారి ఎన్నికలు జరుగుతాయి. ఫతేపూర్ నగర్ పాలికా పరిషత్ 34,745 గృహాలకు పైగా మొత్తం పరిపాలనను కలిగి ఉంది.ఇది నగరానికి మంచినీటి సరఫరా, మురుగునీటి పారుదల వంటి ప్రాథమిక సౌకర్యాలను అందిస్తుంది. నగర్ పాలికా పరిషత్ పరిధిలో రోడ్లు నిర్మించడానికి, దాని పరిధిలోకి వచ్చే ఆస్తులపై పన్నులు విధించడానికి దీనికి అధికారం ఉంది.
ఫతేపూర్ భారతదేశం, ఉత్తర ప్రదేశ్ రాష్ట్రం, ఫతేపూర్ జిల్లా లోని ఒక నగరం. ఇది ఫతేపూర్ జిల్లా ముఖ్యపట్టణం. ఈ నగరం గంగా, యమునా నదుల మధ్య ఉంది. స్వాతంత్ర్య పోరాటంలో రాణి లక్ష్మీబాయికి సహాయం చేసిన బాబు ఫతే చంద్ర పేరు మీద నగరానికి ఈ పేరు పెట్టారు. ఇది రాష్ట్ర రాజధాని లక్నోకు దక్షిణాన 120 కి.మీ దూరంలో ఉంది.
విక్టోరియా రాణి మూడవ కుమారుడు యునైటెడ్ కింగ్‌డమ్ రాజు జార్జ్ మామ ప్రిన్స్ ఆర్థర్, 1 వ డ్యూక్ ఆఫ్ కొనాట్ పేరు దీనికి పెట్టారు.ఇతను1921 లో భారతదేశాన్ని సందర్శించినప్పుడు కౌన్సిల్ హౌస్ ను దర్శించాడు.జార్జియన్ నిర్మాణం బాత్ లోని రాయల్ క్రెసెంట్ తరువాత కొనాట్ ప్లేస్ రూపొందించబడింది.దీనిని ఆర్కిటెక్ట్ జాన్ వుడ్ ది యంగర్ రూపొందించాడు.1767, 1774 మధ్య కాలంలో దీనిని నిర్మించారు. రాయల్ క్రెసెంట్ సెమీ వృత్తాకారంలో మూడు అంతస్తుల నివాస నిర్మాణం అయితే, కన్నాట్ ప్లేస్‌లో కేవలం రెండు అంతస్తులు మాత్రమే ఉన్నాయి. ఇది మొదటి అంతస్తులోని నివాస స్థలంతో భూమిపై ఉన్న వాణిజ్య సంస్థలను ఉంచడానికి ఉద్దేశించి, దాదాపు పూర్తి వృత్తంగా నిర్మించారు. ఈ వృత్తం చివరికి మూడు కేంద్రీకృత వృత్తాలతో రూపొందించబడింది.లోపలి వృత్తంగా, మధ్య వృత్తంగా, పైభాగం ఒక వృత్తంగా, ఏడు రోడ్లతో నిర్మించారు.ఈ రోడ్లను రేడియల్ రోడ్లు అని పిలుస్తారు.అసలు ప్రణాళిక ప్రకారం, కొనాట్ ప్లేస్ వేర్వేరు బ్లాకులను పై నుండి కలపాలి. వాటి క్రింద రేడియల్ రోడ్లు ఉన్నాయి.
1980 ల వరకు, హార్ట్‌ డేవిడ్సన్ రిక్షా సేవ ఫట్‌ఫాట్ సేవా, కానట్ ప్లేస్ నుండి ఎర్ర కోట, చందాని చౌక్‌కు సందర్శకులను తీసుకువెళ్ళింది.కాలుష్య సమస్యల కారణంగా ఇది ఆగిపోయింది. లోపలి వృత్తాకార ఖాళీ భవనం1970 ల చివరలో భూగర్భ వాణిజ్య నిర్మాణంతో వాడుకలోకి వచ్చింది.కూడలి ప్రాంతం వద్ద ఢిల్లీలో మొదటి పాలికా బజార్ సర్కిల్ టవర్ వరకు విస్తరించి,ఇది పక్కనే ఉన్న భూగర్భ పార్కింగ్ స్థలంతో అనుసంధానించబడింది.1970 లో, బాబా కరాక్ సింగ్ మార్గంలో రేడియల్ పై స్టేట్ ఎంపోరియంలు వెలువడ్డాయి. ఏదేమైనా, స్కైలైన్‌లో ఒక ప్రధాన మార్పు ఎర్ర ఇసుకరాయి కట్టడం గాజు ఆకాశహర్మ్యం, జీవన్ భారతి భవనం వీటిని ఆర్కిటెక్ట్ చార్లెస్ కొరియా రూపొందించారు
కన్నాట్ ప్లేస్ నిర్మాణం, దాని సమీప ప్రాంతాల అభివృద్ధి కోసం ఈ ప్రాంతాన్నిఖాళీ చేయడానికి మాధోగంజ్, జైసింగ్ పురా, రాజాకా బజార్ సహా గ్రామాల నివాసితులు తొలగించబడ్డారు.ఈ గ్రామాలు ఒకప్పుడు చారిత్రాత్మక కుతుబ్ రోడ్, షాజహానాబాద్, గోడల నగరం ఢిల్లీ మొఘల్ కాలం నుండి దక్షిణ ఢిల్లీ నగరంలోని కుతుబ్ మినార్ వరకు కలిపే ప్రధాన రహదారిలో ఉన్నాయి.చెట్లు, అడవి పొదలు మాత్రమే ఉండే రాతి ప్రాంతం నుండి, స్థానభ్రంశం చెందిన ప్రజలను పశ్చిమ కరోల్ బాగ్‌ ప్రాంతానికి మార్చారు.అయినప్పటికీ మూడు నిర్మాణాలు హనుమాన్ ఆలయం, జైసింగ్‌పురాలోని జైన దేవాలయం, జంతర్ మంతర్ భవనం కూల్చివేత నుండి మినహాంచబడ్డాయి.
భారతదేశ సార్యభౌమసంబంధమైన కొత్త రాజధాని నిర్మాణం ప్రారంభం కావడంతో, కేంద్ర వ్యాపార జిల్లాలను కలిగి ఉన్న ప్రణాళికలు అభివృద్ధి చేయబడ్డాయి.ప్రధాన వాస్తుశిల్పి డబ్ల్యూహెచ్ నికోల్స్ నేతృత్వంలో, ఈ ప్రణాళికలలో యూరోపియన్ పునరుజ్జీవనం ఆధారంగా సెంట్రల్ ప్లాజా క్లాసికల్ శైలిలో రూపొందించి భారత ప్రభుత్వానికి అందించాడు.అయినప్పటికీ నికోలస్ 1917 లో భారతదేశాన్ని విడిచిపెట్టాడు.లుటియెన్స్, బేకర్ రాజధానిలో పెద్ద భవనాల నిర్మాణాల పనిలో బిజీగా ఉండటంతో, ప్రధాన వాస్తుశిల్పి రాబర్ట్ టోర్ రస్సెల్ నుండి ప్లాజా రూపకల్పన చివరికి భారత ప్రభుత్వంలోని ప్రజా పనుల శాఖకు మారింది.
ఈ ప్రాంతం నేడు న్యూ ఢిల్లీ పురపాలక సంఘం పరిధిలోకి వస్తుంది.అందువల్ల నిర్వహణ కోసం నిధుల పరంగా దీనికి అధిక ప్రాధాన్యత ఇవ్వబడింది. న్యూ ఢిల్లీ వాణిజ్యదారుల సంఘం అనేది కన్నాట్ ప్లేస్ లోని చిల్లర దుకాణాలు, రెస్టారెంట్లు, సినిమా హాళ్ళవంటి సంస్థల వాణిజ్య ప్రయోజనాలు, నిర్వహణ సమస్యలను అధిగమించటానికి, ఎన్డీఎంసి వంటి ప్రభుత్వ సంస్థలకు సూచించడానికి, సంబంధాలు పెట్టుకోవటానికి ప్రధాన పాత్ర పోషిస్తుంది.కన్నాట్ ప్లేస్ ప్రాంతంలో నిర్మించిన మెట్రో రైల్వే స్టేషన్‌కు రాజీవ్ గాంధీ మరణించిన తరువాత రాజీవ్ చౌక్ అని పేరు పెట్టారు.
బరాఖంబా రోడ్, కస్తూర్బా గాంధీ మార్గ్ - అంతర్జాతీయ బ్యాంకులు, ఇతర పెద్ద కార్పొరేట్ కార్యాలయాలకు ఇవి ప్రధాన కేంద్రాలు.
జనపథ్, బాబా ఖరక్ సింగ్ మార్గ్ - పెద్ద సంఖ్యలో చిన్న దుకాణాలతో స్థానిక భారతీయ హస్తకళల కోసం ప్రధాన వాణిజ్య ప్రాంతం. పురాతన హనుమాన్ ఆలయం, బాబా ఖరగ్ సింగ్ ఈ మార్గ్ ఉన్నాయి
పార్లమెంట్ స్ట్రీట్ - ఇది ప్రభుత్వ కార్యాలయాలకు కలిగిన ప్రాంతం. ఈ ప్రధాన రహదారిపై జంతర్ మంతర్, ఎన్డిఎంసి కార్యాలయాలు ఉన్నాయి.
కన్నాట్ ప్లేస్, , భారతదేశంలోని, న్యూ ఢిల్లీ జిల్లాలో ప్రధాన ఆర్థిక, వాణిజ్య,వ్యాపార కేంద్రాలకు నిలయమైన ఒక పట్టణం.ఇది కేంద్రపాలిత ప్రాంతం పరిధిలో నిర్మించబడింది.ఈ ప్రాంతంలో అనేక భారతీయ సంస్థల ప్రధాన కార్యాలయాలు ఉన్నాయి.న్యూ ఢిల్లీలో ఇది ఒక ప్రధాన వాణిజ్య కేంద్రం.నైట్ లైఫ్ పర్యాటక కేంద్రం.దీనిని రాబర్ట్ టోర్ రస్సెల్ రూపొందించారు. 2018 జులై నాటికి కన్నాట్ ప్లేస్ ప్రపంచంలోని తొమ్మిదవ ఖరీదైన కార్యాలయ ప్రదేశంగా గుర్తించబడింది. ఈప్రాంతంలో చ.అ.1కి యుఎస్ $ 153 వార్షిక అద్దెవిలువ ఉంది.
కన్నాట్ ప్లేస్ నిర్మాణానికి ముందు ఈ ప్రాంతం అంతా కికార్ చెట్లతో కప్పబడి, నక్కలు, అడవి పందులతో నిండిన ఒక శిఖరంగా ఉంది.పార్ష్‌రిడ్జ్ వేట కోసం కాశ్మీర్ గేట్, సివిల్ లైన్సు ప్రాంత నివాసితులు వారాంతాల్లో ఈ ప్రాంతాన్ని సందర్శించేవారు. ఇక్కడ ఉన్న హనుమాన్ ఆలయం, పాత గోడల నగరం నుండి చాలా మంది సందర్శకులను ఆకర్షించింది. సందర్శకుల ప్రతి మంగళ, శనివారాలలో ఈ ఆలయాన్ని దర్శించేవారు.చీకటిలో తిరుగు ప్రయాణం ప్రమాదకరమైందని భావించి, సూర్యాస్తమయానికి ముందు మాత్రమే వచ్చేవారు.
ఇది ఢిల్లీ కొత్త నగరానికి ప్రధాన వాణిజ్య ప్రాంతం.న్యూ ఢిల్లీ నగరంలో గర్వించదగిన స్థానాన్ని ఆక్రమించింది.న్యూ ఢిల్లీ లోని అగ్ర వారసత్వ నిర్మాణాలుఉన్న ప్రాంతాలలో ఇది ఒకటి.ఇది మధ్య ఢిల్లీ జిల్లాలో లుటియెన్స్ ఢిల్లీ అభివృద్ధి ప్రాంతంగా అభివృద్ధి చేయబడింది.ఒకటవ డ్యూక్ ఆఫ్ కొనాట్, స్ట్రాథెర్న్ ప్రిన్స్ ఆర్థర్ పేరు మీద, నిర్మాణ పనులు 1929లో ప్రారంభించి,1933 లో పూర్తైనవి.
మొదటి అంతస్తు భవనాలు నివాసితులుతో క్రమంగా1938 నాటికి దాదాపుగా నిండిపోయాయి.కానీ ప్లాజా రద్దీగా ఉండే వాణిజ్య ప్రాంతంగా మారడానికి మరో దశాబ్దం ముందు, రెండవ ప్రపంచ యుద్ధం ప్రారంభమై, స్వాతంత్ర్య ఉద్యమ ధశకు చేరుకుంది.వాణిజ్య అమ్మకాలు తగ్గుముఖం పట్టాయి, కానీ స్వాతంత్య్రానంతరం, 1950 లలో వ్యాపారం తిరిగి పెరగడం ప్రారంభమైంది.
సంత్‌ సేవాలాల్‌ మహరాజ్‌ మహిమలు అద్భుతమైనవి. వీటి మీద అనేక కథనాలు కలవు. వాటిలో పురుషున్ని స్త్రీగా మార్చడం, ఒక ముంత బియ్యంతో 10,000 మందికి భోజనాలు పెట్టడం, చనిపోయిన వ్యక్తిని మూడు దినాల తరువాత బ్రతికించడం, విషం కలిపిన తీపి వంటకాలను నిర్వీయం చేయడం. ఉదృతంగా పారే ప్రవాహాన్ని ఆపి తమ తండా ప్రజలను, ఆవులను దాటించడం. సేవాలాల్‌కు అపకీర్తి తీసుకురావాలని జాదూగర్‌ వడితియా ఒక పురుసుడికి ఆడవేషం వేసి తీసుకువచ్చి సంతానం ప్రసాదించాలని కోరతాడు. సేవాలాల్‌ తథాస్తు అంటూ దీవిస్తాడు. నిజంగానే ఆ పురుషుడు స్త్రీగా మారిపోతాడు. అలాగే సేవాలాల్‌ దర్బారులోనికి తలవంచి ప్రవేశించడానికి అతడి ప్రవేశ మార్గంలో చిన్న తలుపును ఏర్పాటు చేయగా సేవాలాల్‌ తన ఆకారాన్ని కుదించుకుని తలవంచకుండానే ఆ దర్వాజాలో నుండి ప్రవేశిస్తాడు. అలాగే సేవాలాల్‌ను బావిలో దిగి సన్నని నూలు పోగు ఆధారంతో పైకి వచ్చి తన భక్తిని నిరూపించారు.